16. 10. 97 De Europæiske Fællesskabers Tidende L 284/37 KOMMISSIONENS FORORDNING (EF) Nr. 2018/97 af 15. oktober 1997 om de supplerende mængder for tekstilvarer, der skal stilles til rådighed for Republikken Bulgarien KOMMISSIONEN FOR DE EUROPÆISKE FÆLLESSKABER HAR — under henvisning til traktaten om oprettelse af Det Europæiske Fællesskab, under henvisning til Rådets forordning (EØF) nr. 3030/93 af 12. oktober 1993 om den fælles ordning for indførsel af visse tekstilvarer med oprindelse i tredjelande ('), senest ændret ved Kommissionens forordning (EF) nr. 1445/ 97 (%), særlig artikel 8, og ud fra følgende betragtninger: De bulgarske myndigheder har anmodet om, at der i 1997 tildeles Republikken Bulgarien supplerende mængder for tekstilvarer under kategori 2; de fleksibilitetsbestemmelser, der er fastsat i bilag VIII til forordning (EØF) nr. 3030/93, er blevet fuldt ud udnyttet for den pågældende kategori; i betragtning af de handelsmæssige bånd mellem bulgarske og italienske virksomheder vedrørende forar- bejdning i Bulgarien af rå bomuld med oprindelse i Grækenland til vævet bomuldsstof, der skal genindføres i Fællesskabet i løbet af 1997, har fællesskabsindustrien behov for en supplerende mængde; den supplerende protokol om handel med tekstilvarer til Europaaftalen mellem Det Europæiske Fællesskab og Republikken Bulgarien udløber, og de kvantitative restrik- tioner afskaffes den 31. december 1997; de mængder, det drejer sig om, er så små i forhold til den samlede indførsel i Det Europæiske Fællesskab af sådanne varer, at det næppe vil give anledning til forstyrrelser på markedet, hvis de pågældende varer frigives til fri omsæt- ning; ifølge artikel 8 i forordning (EØF) nr. 3030/93 kan Kommissionen under særlige omstændigheder åbne yder- ligere mulighed for indførsel; de i denne forordning fastsatte foranstaltninger er i over- ensstemmelse med udtalelse fra Tekstiludvalget — UDSTEDT FØLGENDE FORORDNING: Artikel 1 Følgende supplerende mængder stilles til rådighed for Republikken Bulgarien, som kan udstede eksportlicenser herfor i kontingentåret 1997: — kategori 2: 1500 tons. Artikel 2 Denne forordning træder i kraft dagen efter offentliggø- relsen i De Europæiske Fællesskabers Tidende. Denne forordning er bindende i alle enkeltheder og gælder umiddelbart i hver medlemsstat. Udfærdiget i Bruxelles, den 15. oktober 1997. () EFT L 275 af 8. 11. 1993, s. 1. () EFT L 198 af 25. 7. 1997, s. 1. På Kommissionens vegne Leon BRITTAN Næstformand